บอร์ด CIRKIT ไฟเขียวเพิ่มทุน 143,442,636 หุ้น ขาย PP กลุ่มพันธมิตร
บอร์ด CIRKIT ไฟเขียวเพิ่มทุน 143,442,636 หุ้น ขาย PP กลุ่มผู้จองซื้อซึ่งจะเข้าเป็นพันธมิตรในการลงทุนในธุรกิจใหม่ รวมทั้งอนุมัติการจัดสรรหุ้นสามัญเพิ่มทุนแบบมอบอำนาจทั่วไป (General Mandate) จำนวนไม่เกิน 47,900,000 หุ้น
29 ต.ค. 2558

บริษัท เซอร์คิทอีเลคโทรนิคส์ อินดัสตรีส์ จำกัด (มหาชน) หรือ CIRKIT ระบุว่า ที่ประชุมวิสามัญผู้ถือหุ้น ครั้งที่ 2/2558 ซึ่งประชุมเมื่อวันพุธที่ 28 ตุลาคม 2558 ที่ประชุมผู้ถือหุ้นมีมติอนุมัติการเพิ่มทุนจดทะเบียนของบริษัทจากทุนจดทะเบียนเดิม 134,122,698.36 บาท เป็น 187,698,636.44 บาท
โดยอนุมัติการจัดสรรหุ้นสามัญเพิ่มทุนจำนวน 143,442,636 หุ้น เพื่อเสนอขายให้แก่บุคคลในวงจำกัด (Private Placement) ได้แก่ กลุ่มผู้จองซื้อซึ่งจะเข้าเป็นพันธมิตรในการลงทุนในธุรกิจใหม่ของบริษัทในครั้งนี้ รวมทั้งอนุมัติการจัดสรรหุ้นสามัญเพิ่มทุนแบบมอบอำนาจทั่วไป (General Mandate) จำนวนไม่เกิน 47,900,000 หุ้น ทั้งนี้ หากมีรายงานความคืบหน้าบริษัทจะรายงานให้ทราบในครั้งต่อไป
 